Αρμενάδες Κέρκυρας

Οι Αρμενάδες είναι οικισμός της Κέρκυρας. Διοικητικά είναι έδρα ομώνυμης  τοπικής κοινότητας, της δημοτικής ενότητας (τέως δήμου) Αγίου Γεωργίου, του δήμου Βόρειας Κέρκυρας, της περιφερειακής ενότητας (τέως νομού) Κέρκυρας, στην περιφέρεια Ιονίων Νήσων, σύμφωνα με το πρόγραμμα Καλλικράτης, καθώς και των μεταβολών που ακολούθησαν αυτό το πρόγραμμα.  Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία και νομό Κερκύρας, στο γεωγραφικό διαμέρισμα Ιονίων Νήσων.

Γεωγραφία
Οι Αρμενάδες είναι ημιορεινός οικισμός της ΒΔ. Κέρκυρας, κοντά στον όρμο Αγίου Γεωργίου και στους Καββαδάδες, πάνω στον επαρχιακό δρόμο Αγρού-Περουλάδων και σε μέσο σταθμικό υψόμετρο 90. Ο οικισμός απέχει 32 χλμ. περίπου ΒΔ. της πόλης της Κέρκυρας.

Τοπική κοινότητα
Η τοπική κοινότητα Αρμενάδων είναι χαρακτηρισμένη ως αγροτικός πεδινός οικισμός, με έκταση 3,612 χμ² (2011). Περιλαμβάνει και τους οικισμούς Άγιος Γεώργιος και Τερμενάδες.

Πληθυσμός

(σε παρένθεση ο πληθυσμός της τοπικής κοινότητας)

Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1866 και προσαρτήθηκε στον δήμο Αμφιπαγιτών της Κέρκυρας. Το 1912 ορίστηκε έδρα της ομώνυμης κοινότητας. Με το ΦΕΚ 244Α - 04/12/1997 αποσπάστηκε από την κοινότητα Αμφιπαγιτών και προσαρτήθηκε στον δήμο Αγίου Γεωργίου. Με το ΦΕΚ 87Α - 07/06/2010 αποσπάστηκε από από τον δήμο Αγίου Γεωργίου και προσαρτήθηκε στον δήμο Κερκυραίων. Με το ΦΕΚ 43Α - 09/03/2019 αποσπάστηκε από τον δήμο Κερκυραίων και προσαρτήθηκε στον δήμο Βόρειας Κέρκυρας.

Γενικά στοιχεία
Η ονομασία του οικισμού προέρχεται από Αρμένιους που έφτασαν στο νησί μετά τους διωγμούς από την πατρίδα τους, κατά τον 16ο αιώνα.  Οι πλούσιοι Κερκυραίοι τους έβαζαν να δουλεύουν κατά ομάδες στους ελαιώνες τους και έτσι σχημάτισαν σιγά σιγά τους δικούς τους οικισμούς.

Αξιοθέατα
Ο ναός της Αγίας Αναστασίας, με παλαιές και σπάνιες τοιχογραφίες.

Παραπομπές

Πηγές
Εγκυκλοπαίδεια Πάπυρος Λαρούς Μπριτάννικα, 1996, 2006 (ΠΛΜ)
Εγκυκλοπαίδεια Πάπυρος Λαρούς, εκδ. 1963 (ΠΛ)
Οργανισμός εκδόσεων «Ελλάδα», χάρτες (εκδ. Βαρελάς)
Περιοδικό «Διακοπές», εκδ. Δ.Ο.Λ.,  2010
eetaa.gr
Google Earth

Εξωτερικοί σύνδεσμοι
https://www.youtube.com/watch?v=KO8o04f41JM
https://www.facebook.com/armenadesvillage/

Χωριά της Κέρκυρας
Δήμος Βόρειας Κέρκυρας